#  OBECNÉ ZASTUPITEĽSTVO TOPOĽOVKA

# Zápisnica

### Napísaná zo zasadnutia Obecného zastupiteľstva v Topoľovke konaného dňa 26.1.2018

Prítomní:

Podľa prezenčnej listiny 6 poslancov OZ,  starosta obce Ing. Ladičkovský Štefan,

Zapisovateľ : Ing. Štefan Ladičkovský

Návrhová komisia:

Miroslav Jackovič

Ing. Mária Šramová

Overovatelia zápisnice:

Jaroslav Kontúľ

Vladimír Majerčín

Program rokovania:

1. Otvorenie zasadnutia
2. Schválenie programu rokovania
3. Určenie zapisovateľa, návrhovej komisie a overovateľov zápisnice
4. Kontrola plnenia uznesenia z predošlého zasadnutia
5. Prerokovanie a schválenie Štatútu klubu seniorov obce Topoľovka.
6. Prerokovanie a schválenie VZN o určení výšky mesačného príspevku na čiastočnú úhradu nákladov v školskej jedálni na jedno jedlo
7. Prerokovanie a schválenie VZN o udržiavaní čistoty a o údržbe verejnej zelane na území obce Topoľovka
8. Diskusia
9. Návrh na uznesenie
10. Záver

Predložený program rokovania bol jednomyseľne schválený

K bodu 1,2 a 3:

Rokovanie otvoril a viedol Ing. Ladičkovský Štefan, starosta obce, ktorý privítal prítomných a predložil návrh programu rokovania. Návrh programu rokovania bol jednomyseľne schválený. Starosta obce predložil návrh na overovateľov zápisnice a to Jaroslav Kontúľ a Vladimír Majerčín. Tento návrh bol jednomyseľne schválený. Za zapisovateľa bol určený Ing. Štefan Ladičkovský. Do návrhovej komisie starosta obce navrhol Miroslava Jackoviča a Ing. Máriu Šramovú. Predložený návrh bol jednomyseľne schválený.

K bodu 4 :

V tomto bode starosta obce vykonal kontrolu plnenia uznesenia z predošlého zasadnutia, pričom konštatoval, že body uznesenia sú splnené, resp. sú v plnení.

K bodu 5 :

Starosta obce v tomto bode predložil návrh na založenie Klubu seniorov v obci Topoľovka, do ktorého po prípravných rokovaniach sa prihlásilo 38 občanov obce v dôchodkovom veku a občania so zdravotným postihnutím. Starosta obce navrhol, aby klubu boli bezodplatne poskytnuté priestory sály Domu kultúry v Topoľovke a priestory kultúrneho strediska a knižnice pre jeho činnosť. Zároveň navrhol, aby v klube boli poskytované členom klubu obedy, ktoré budú odoberané zo školskej jedálne pri základnej škole Topoľovka a to za poplatok 1,60 euro za jeden obed od stravníka, pričom Obec Topoľovka bude uhrádzať ostatné režijné náklady na prípravu jedla v školskej jedálni. Výdaj jedla bude vo výdajni v sále Domu kultúry. Zároveň starosta obce navrhol, aby podľa záujmu zdravotne postihnutých občanov bola zabezpečená donáška obedov pre občanov, ktorí nemôžu dochádzať do klubu, a to zamestnaním pracovníkov evidovaných na úrade práce cez § 50 j. Starosta obce navrhol, aby činnosť v klube zabezpečovala pracovníčka obce Iveta Šalatová na 4 hodiny a to práca s členmi klubu a výdaj jedla, upratovanie, v čase od 10.00 hod. do 14.00 hod. Prevádzkové náklady a energie v priestoroch klubu bude uhrádzať obec. Starosta obce zároveň predložil návrh Štatútu klubu seniorov obce Topoľovka a už schválený Prevádzkový poriadok výdajne jedla z ÚVZ Humenné. Poslanci prerokovali tento bod. Poslankyňa Šramová vzniesla námietku, aby členovia klubu sa čiastočne podieľali na prevádzkových nákladoch klubu a pripomenula, či je obec schopná poskytnuť priestory aj pre ostatné kluby pre mládež a iné záujmové skupiny občanov bezodplatne. Po prerokovaní prítomní poslanci schválili otvorenie klubu seniorov od 1.2.2018, odporučili starostovi obce upraviť pracovnú náplň pracovníčke obce ktorá bude zabezpečovať činnosť v klube 4 hodiny denne v pracovných dňoch, schválili odber obedov zo školskej jedálne Topoľovka a výšku poplatku za jedno jedlo 1,60 euro od stravníkov a zároveň úhradu ostatných prevádzkových nákladov na prípravu jedál z rozpočtu obce do stanovenej ceny jedla 2,49 euro. Zároveň schválili rozpočtové opatrenie č.1/2018 a to úhradu nákladov na prevádzku klubu a energie vo výške 3.600 euro na rok 2018. Návrh Štatútu klubu seniorov poslanci vzali na vedomie. Za hlasovali 5 poslaci, nehlasovala poslankyňa Šramová.

K bodu 6:

V tomto bode starosta obce predložil návrh VZN o určení výšky mesačného príspevku na čiastočnú úhradu nákladov v školskej jedálni na jedno jedlo. Po prerokovaní prítomní poslanci sa uzniesli na predloženom VZN, za hlasovali 5 poslanci, nehlasovala poslankyňa Šramová.

K bodu 7 :

V tomto bode starosta obce predloýil návrh VZN o udržiavaní čistoty a o údržbe verejnej zelene na území obce Topoľovka. Po prerokovaní prítomní poslanci sa uzniesli na predmetnom VZN, za hlasovali 5 poslanci, nehlasovala poslankyňa Šramová.

K bodu 8 :

V tomto bode starosta obce otvoril diskusiu. Prítomní poslanci diskutovali o realizácii investičných projektov v prípade schválenia žiadostí o dotácie, potrebe opravy miestnych komunikácií, vybudovaní multifunkčného ihriska, údržbe verejného osvetlenia, údržbe verejných priestranstiev. Po ukončení diskusných príspevkov starosta obce ukončil bod diskusia.

K bodu 9 :

V tomto bode starosta obce požiadal návrhovú komisiu o predloženie návrhu na uznesenie. Predložený návrh na uznesenie bol prítomnými poslancami jednomyseľne schválený.

K bodu 10 :

Vzhľadom na to, že program rokovania bol vyčerpaný, starosta obce poďakoval prítomným za účasť na rokovaní a prehlásil rokovanie zasadnutia obecného zastupiteľstva v Topoľovke za ukončené. Zároveň poďakoval prítomným za účasť na rokovaní.

Ing. Ladičkovský Štefan

 starosta obce :

### OBECNÉ ZASTUPITEĽSTVO TOPOĽOVKA

## UZNESENIE č.18/2018

## zo zasadnutia obecného zastupiteľstva v Topoľovke dňa 26.1.2018

## Obecné zastupiteľstvo v Topoľovke na svojom zasadnutí dňa 26.1.2018 po prerokovaní jednotlivých bodov programu :

## Berie na vedomie :

## Správu o kontrole plnenia uznesenia z predchádzajúceho zasadnutia OZ

## Diskusné príspevky poslancov OZ

## Návrh Štatútu klubu seniorov obce Topoľovka

## Schváľuje

## Overovateľov zápisnice, návrhovú komisiu a zapisovateľa podľa textu v zápisnici

## Program rokovania

## Zriadenie Klubu seniorov obce Topoľovka

## Rozpočtové opatrenie č.1/2018

## Odporúča :

1. Starostovi obce upraviť pracovnú náplň pracovníčky, ktorá bude zabezpečovať činnosť klubu seniorov

## Uznáša sa na:

1. VZN o určení výšky mesačného príspevku na čiastočnú úhradu nákladov v školskej jedálni na jedno jedlo a o určení výšky mesačného príspevku na ćiastočnú úhradu nákladov na činnosti v Základnej škole s Materskou školou Topoľovka.
2. VZN o udržiavaní čistoty a o údržbe verejnej zelene na území obce Topoľovka

## Overovatelia zápisnice :

Jaroslav Kontúľ

Vladimír Majerčín

 Ing. Ladičkovský Štefan

 starosta obce :